ปรึกษาเรื่องแผ่นแปะคลุมกำเนิดค่ะ ประจำเดือนมาวันที่8-11 แปะแผ่นคุมกำเนิดวันที่16 แและเปลี่ยนทุกๆ1อาทิตย์ คือ 23 และ 30 และมีเพศสัมพันธุ์วันที่ 31 แผ่นแปะคลุมกำเนิดออกฤทธ์ยาหรือยังคะ มีโอกาศท้องไหมคะ
สวัสดีค่ะ หากประจำเดือนมาวันที่ 8 พ.ย.แล้วได้เริ่มแปะแผ่นคุมกำเนิดในวันที่ 16 พ.ย.แผ่นแปะคุมกำเนิดก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน ดังนั้น หากหลังจากแปะไป แล้วเปลี่ยนทุก 1 สัปดาห์ แล้วเพิ่งมามีเพศสัมพันธ์ในวันที่ 31 พ.ย. แผ่นแปะคุมกำเนิด ก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์ถือว่ามีน้อยมากหลังจากแปะครบ 3 แผ่น หรือ 3 สัปดาห์แล้ว ก็ให้เว้นระยะไป 1 สัปดาห์ ซึ่งในช่วงที่เว้นระยะนี้ ก็ควรจะมีประจำเดือนมา หากมีมา ก็แสดงว่าไม่ได้มีการตั้งครรภ์เกิดขึ้น และเมื่อเว้นครบ 1 สัปดาห์ ก็ให้เริ่มแปะแผ่นใหม่ต่อไปได้เลยค่ะ โดยไม่ต้องรอให้ประจำเดือนหมด ซึ่งการออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ